เวลาหายใจเข้าแล้วรู้สึกแน่นๆอกด้านบน และเวลาหายใจเข้าไปแล้วเหมือนไม่ได้หายใจเข้าไปและมีอาการปวดเล็กน้อยเป็นๆหายๆบริเวณหน้าอกส่วนบนด้วยแล้วก็เวลาจะนอนพอใกล้ๆจะหลับจะสะดุ้งตื่นมาเหมือนไม่ได้หายใจเวลาหายใจแล้วแสบจมูกมีอาการใจสั่นร่วมด้วยอะครับ อาการนี้เป็นมาตั้งแต่วันที่ 8 /5/2021 แล้วอะครับ ต้องแก้ยังไงผมควรไปพบแพทย์ไหมครับ หรือ เป็นแค่อาการแพนิคเฉยๆขอบครับ
สวัสดีค่ะอาการหายใจเข้าได้ไม่เต็มปอด หายใจแล้วยังรู้สึกแน่นดังกล่าวมานั้น อาจจะเกิดจาก การมีการติดเชื้อในปอดหรือทางเดินหายใจ ซึ่งมักมีไข้ ไอร่วมด้วยได้ สาเหตุอื่นๆเช่น การมีภาวะถุงลมโป่งพอง หลอดลมตีบแคบลง การมีสิ่งแปลกปลอมในทางเดินหายใจ การมีภาวะภูมิแพ้จมูก กรดไหลย้อน หรือเกิดจากความเครียด ความกังวลมากระตุ้นก็ได้ซึ่งการให้ได้การวินิจฉัยที่แน่ชัดควรพบแพทย์เพื่อตรวจร่างกาย หรือเอ็กซเรย์ปอดเพิ่มเติมถ้ามีข้อบ่งชี้ ในเบื้องต้นควรพักการทำงานหนักๆ อยู่ในที่ที่อากาศถ่่ายเทดี หลีกเลี่ยงการไปที่ชุมชนไปก่อน และสังเกตอาการค่ะ ถ้าแน่นหน้าอกมาก จนหายใจไม่ได้เลย เหนื่อยหอบ มีไข้ ควรรีบไปพบแพทย์ทันที